proxectonos/corpus_dominio_legal_administrativo_tmp huggingface dataset:
RESOLUCIÓN do 22 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 6/1996 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/04/1996

Visto o expediente incoado nesta delegación provincial por instancia de Sociedad Electricista de Tui, S.A., con domicilio en Tui no que solicita autorización para instalar unha L.M.T., un C.T. e R.B.T. na Devesa-Malvas, concello de Tui, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Sociedad Electricista de Tui, S.A. a instalación dunha L.M.T., un C.T. e R.B.T. na Devesa-Malvas, concello de Tui.
Esta autorización non supón a aprobación do proxecto.
Pontevedra, 22 de marzo de 1996.
Ramón Álvarez Abad
Delegado provincial de Pontevedra
3122
ORDE do 11 de abril de 1996 pola que se aproba o cambio de dominio mortis-causa dunha batea de cultivo de mexillón denominada Carlota número 1, a favor de Herederos de Antonio Fernández Lago, C.B. integrada por Manuela Goyanes Hermida, Antonio José Fernández Goyanes, María José Fernández Goyanes e Ramón Manuel Fernández Goyanes.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 30/04/1996

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta o previsto no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio), e que foi acreditada a transmisión de dereitos invocada e aboado o imposto correspondente.
Esta consellería, en virtude das atribucións conferidas, á vista do informe favorable do Servicio Xurídico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Nome da batea: Carlota nº 1.
Cultivo: mexillón.
Localización: Muros B, cuadrícula nº 75.
Data da concesión: 12-11-1959.
Data do remate da última prórroga: 25-11-2004.
Anterior concesionario: Antonio Fernández Lago e Manuel Goyanes Hermida.
Novo titular da concesión e batea: Herederos de Antonio Fernández Lago, C.B., integrada por Manuela Goyanes Hermida, Antonio José Fernández Goyanes, Mª José Fernández Goyanes e Ramón Manuel Fernández Goyanes.
O novo concesionario queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de categoría suficiente.
A Coruña, 12 de abril de 1996.
P.D. (Orde 27-6-1990)
Jesús Espada Martínez
Delegado territorial da Coruña
9603028
ORDE do 9 de abril de 1996 pola que se aproba o cambio de dominio dunha batea de cultivo de mexillón denominada D.S. número 1, a favor de Daniel Francisco Sánchez Silva, María Dolores Bermúdez González, José Gerardo Sánchez Silva e Ana Rocío Laíño Tubío.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 30/04/1996

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do Servicio Xurídico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Nome da batea: D.S. nº 1.
Cultivo: mexillón.
Localización: Caramiñal E, cuadrícula 75.
Data da concesión: 26-2-1960.
Data do remate da última prórroga: 15-3-2005.
Anterior concesionario: Daniel Sánchez Muñiz e Josefa Silva Miranda.
Novo titular da concesión e batea: Daniel Francisco Sánchez Silva, Mª Dolores Bermúdez González, José Gerardo Sánchez Silva e Ana Rocío Laíño Tubío.
O novo concesionario queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de categoría suficiente.
A Coruña, 9 de abril de 1996.
P.D. (Orde 27-6-1990)
Jesús Espada Martínez
Delegado territorial da Coruña
9603020
RESOLUCIÓN do 25 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 394/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo, no que solicita autorización para instalar desvío de liñas de M.T. na nova estrada de conexión entre autovía A Cañiza-Batalláns e a N-120, concellos da Cañiza e do Covelo, e cumpridos os trámites de información pública que determina o artigo 9 do Decreto 2617/1966, do 20
de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de desvío de liñas de M.T. na nova estrada de conexión entre autovía A Cañiza-Batalláns e a N-120, concellos da Cañiza e do Covelo.
Esta autorización non supón a aprobación do proxecto.
Pontevedra, 25 de marzo de 1996.
Ramón Álvarez Abad
Delegado provincial de Pontevedra
3111
RESOLUCIÓN do 25 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 411/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo, no que solicita autorización para instalar unha L.M.T., un C.T. e R.B.T. en rúa Nova-Beluso, concello de Bueu, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación unha L.M.T., un C.T. e R.B.T. en rúa Nova-Beluso, concello de Bueu.
Esta autorización non supón a aprobación do proxecto.
Pontevedra, 25 de marzo de 1996.
Ramón Álvarez Abad
Delegado provincial de Pontevedra
3117
ORDE do 22 de marzo de 1996 pola que se aproba o cambio de dominio da batea Lafuente número 8.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 30/04/1996

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do Servicio Xurídico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Nome da batea: Lafuente nº 8.
Cultivo: mexillón.
Localización: cuadrícula nº 32, Vilagarcía I.
Data da concesión: 18-5-1956.
Data do remate da última prórroga: 18-5-1996.
Anterior concesionario: Francisco González Lago.
Novo titular da concesión: Manuel González Cardalda.
O novo concesionario queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de categoría suficiente.
Vigo, 22 de marzo de 1996.
P.D. (Orde 27-6-1990)
Juan M. López García
Delegado territorial de Vigo (Pontevedra)
9603129
ORDE do 1 de abril de 1996 pola que se aproba o cambio de dominio mortis-causa da batea Soutullo II.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 30/04/1996

Visto o expediente incoado por Luisa Otero Méndez, no que solicita o cambio de dominio mortis-causa da batea de cultivo de ostra e vieira denominado Soutullo II, outorgado pola Orde ministerial do 9-12-1964 (BOE nº 302), situado na cuadrícula nº 15, do polígono F de O Grove, rematando a concesión o 18-12-2004, e do que era titular Manuel Otero Vidal.
Tendo en conta o informado polo Servicio Xurídico e de Planificación e de conformidade co sinalado no artigo 59 da Lei 6/1993, do 11 de maio, de pesca de Galicia e considerando que ó expediente figuran unidos o certificado de defunción, a certificación do rexistro de últimas vontades, a declaración de herdeiros ab-intestato, a relación de bens debidamente liquidada de impostos e o cuaderno particional da herdanza, esta consellería tivo a ben acceder ó solicitado, declarando titular da concesión administrativa e do viveiro do que se trata, nas mesmas condicións cás expresamente consignadas na orde ministerial de outorgamento, a favor de Luisa Otero Méndez e Manuel Otero Méndez.
Os novos titulares subróganse no prazo, dereitos e obrigas do anterior, así como queda obrigado a observa-las disposicións en vigor sobre este particular.
Vigo, 1 de abril de 1996.
P.D. (Orde 27-6-1990)
Juan M. López García
Delegado territorial de Vigo (Pontevedra)
9603013
RESOLUCIÓN do 22 de marzo de 1996, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 395/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre transferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características principais as seguintes:
L.M.T., aérea, a 15/20 kV, de 495 m de lonxitude, con conductor tipo LA-56, sobre apoios de formigón, desde a L.M.T. Balaídos-Gondomar, ata o C.T. que se proxecta en Casas, concello de Gondomar. C.T. de 50 kVA, relación de transformación 15/20 kV-400/231 V. R.B.T., aérea, de 515 m de lonxitude, con conductor tipo R.Z., sobre apoios de formigón.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 22 de marzo de 1996.
Ramón Álvarez Abad
Delegado provincial de Pontevedra
9603104
RESOLUCIÓN do 22 de marzo de 1996, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 397/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre transferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características principais as seguintes:
L.M.T., aérea, a 15/20 kV, de 1.090 m de lonxitude, con conductor tipo LA-56, sobre apoios de formigón, desde a L.M.T. ó C.T. de Donas, ata o C.T. que se proxecta en Costa, concello de Gondomar. C.T. de 50 kVA, relación de transformación 15/20 kV-400/231 V. R.B.T., aérea, de 4.806 m de lonxitude, con conductor tipo R.Z., sobre apoios de formigón.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 22 de marzo de 1996.
Ramón Álvarez Abad
Delegado provincial de Pontevedra
3120
RESOLUCIÓN do 15 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 412/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo, no que solicita autorización para instalar unha L.M.T., un C.T. e R.B.T. en Vila-Colón Montecelo, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. en Vila-Colón Montecelo, concello de Pontevedra.
Esta autorización non supón a aprobación do proxecto.
Pontevedra, 15 de marzo de 1996.
Ramón Álvarez Abad
Delegado provincial de Pontevedra
9603103
RESOLUCIÓN do 20 de marzo de 1996, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 414/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre transferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características principais as seguintes:
L.M.T., aérea, a 20 kV, de 568 m de lonxitude, con conductor tipo LA-56, sobre apoios de formigón, desde o apoio nº 80 da L.M.T. existente saída 16 de Mourente ata o C.T. que se proxecta en Quinteiro-Bora, concello de Pontevedra. C.T. de 100 kVA, relación de transformación 20 kV-398/230 V. R.B.T., aérea, de 515 m de lonxitude, con conductor tipo R.Z., sobre apoios de formigón e fibra de vidro.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 20 de marzo de 1996.
Ramón Álvarez Abad
Delegado provincial de Pontevedra
9603108
RESOLUCIÓN do 15 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 410/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo, no que solicita autorización para instalar desvío das liñas na estrada Salvaterra-Arbo concello das Neves, e cumpridos os trámites de información pública que determina o artigo 9 do Decreto 2617/1966, do 20 de outubro,
sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de desvío das liñas na estrada Salvaterra-Arbo concello das Neves.
Esta autorización non supón a aprobación do proxecto.
Pontevedra, 15 de marzo de 1996.
Ramón Álvarez Abad
Delegado provincial de Pontevedra
3114
RESOLUCIÓN do 1 de marzo de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/104-2. Libro de rexistro: 4.364 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial por instancia de Barras Eléctricas Galaico-Asturianas, S.A. (Begasa), con domicilio en Cidade de Viveiro, 4, Lugo, en solicitude de autorización para instalar L.M.T. e C.T. edificio de vivendas sociais, Lourenzá, e cumpridos os trámites de infor
mación pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Barras Eléctricas Galaico-Asturianas, S.A. (Begasa), a instalación de liña de media tensión subterránea a 20 kV, en conductor DHV 15/25 de 1x159 mm Al, cunha lonxitude de 520 metros. Centro de transformación de 400 kVA 20.000/398-220 V±5%, para dar servicio eléctrico ó edificio de vivendas sociais, en Lourenzá.
Esta autorización non supón a aprobación do proxecto.
Lugo, 1 de marzo de 1995.
Jesús Bendaña Suárez
Delegado provincial de Lugo
3118
RESOLUCIÓN do 18 de marzo de 1996, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 421/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo
co disposto no Real decreto 2634/1980, sobre transferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características principais as seguintes:
L.M.T., aérea, a 24/20 kV, de 832 m de lonxitude, con conductor tipo LA-56, sobre apoios de formigón, desde o apoio nº 13 da L.M.T. existente Insuíña-San Vicente ata o C.T. que se proxecta nomeado Sanatorio, concello do Grove. C.T., aéreo, de 50 kVA, relación de transformación 20 kV-380/220 V. R.B.T., aérea, de 105 m de lonxitude, con conductor tipo R.Z., sobre apoios de fibra de vidro.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 18 de marzo de 1996.
Ramón Álvarez Abad
Delegado provincial de Pontevedra
9603109
RESOLUCIÓN do 15 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 393/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo, no que solicita autorización para instalar unha L.M.T. e un C.T. en Rúa Santiña, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. e un C.T. en Rúa Santiña, concello de Pontevedra.
Esta autorización non supón a aprobación do proxecto.
Pontevedra, 15 de marzo de 1996.
Ramón Álvarez Abad
Delegado provincial de Pontevedra
3113
RESOLUCIÓN do 13 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 379/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo, no que solicita autorización para instalar unha R.B.T. en Chenlo, concello do Porriño, e cumpridos os trámites de infor
mación pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha R.B.T. en Chenlo, concello do Porriño.
Esta autorización non supón a aprobación do proxecto.
Pontevedra, 13 de marzo de 1996.
Ramón Álvarez Abad
Delegado provincial de Pontevedra
3121
RESOLUCIÓN do 12 de marzo de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 389/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo, no que solicita autorización para instalar unha L.M.T. en Tibo-Arcos, derivación San Antoniño-Barro, concello de Barro, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. en Tibo-Arcos, derivación San Antoniño-Barro, concello de Barro.
Esta autorización non supón a aprobación do proxecto.
Pontevedra, 12 de marzo de 1996.
Ramón Álvarez Abad
Delegado provincial de Pontevedra
3112
DECRETO 378/1996, do 11 de outubro, polo que se nomea un membro da Comisión Interdepartamental de Ciencia e Tecnoloxía de Galicia (Cicetga).
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/10/1996

De conformidade co establecido no Decreto 137/1995, do 10 de maio, polo que se establece a composición da Comisión Interdepartamental de Ciencia e Tecnoloxía de Galicia (Cicetga) e por proposta do conselleiro de Educación e Ordenación Universitaria, en uso das atribucións que lle confire
a Lei 1/1983, do 22 de febreiro, reguladora da Xunta e do seu presiente, logo de deliberación do Consello da Xunta de Galicia, na súa reunión do día once de outubro de mil novecentos noventa e seis,
DISPOÑO:
Artigo único.
1. Nomear como vocal da Comisión Interdepartamental de Ciencia e Tecnoloxía de Galicia (Cicetga) a José Manuel Soto Vázquez, director xeral de Medios de Comunicación Social e Audiovisual da Consellería de Cultura e Comuniación Social.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, once de outubro de mil novecentos noventa e seis.
Manuel Fraga Iribarne
Presidente
Celso Curras Fernández
Conselleiro de Educación e Ordenación Universitaria
7588
DECRETO 377/1996, do 11 de outubro, polo que se dispón o cesamento dun membro da Comisión Interdepartamental de Ciencia e Tecnoloxía de Galicia (Cicetga).
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/10/1996

De conformidade co establecido no Decreto 137/1995, do 10 de maio, polo que se establece a composición da Comisión Interdepartamental de Ciencia e Tecnoloxía de Galicia (Cicetga) e por proposta do conselleiro de Educación e Ordenación Universitaria, en uso das atribucións que lle confire a Lei 1/1983, do 22 de febreiro, reguladora da Xunta e do seu presidente, e logo de deliberación do Consello da Xunta de Galicia na súa reunión do once de outubro de mil novecentos noventa e seis,
DISPOÑO:
Artigo único.
1. Que cese como vocal da Comisión Interdepartamental de Ciencia e Tecnoloxía de Galicia (Cicetga) a Ángel Sicart Giménez, director xeral de Patrimonio Cultural da Consellería de Cultura e Comunicación Social.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, once de outubro de mil novecentos noventa e seis.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
7702
DECRETO 373/1996, do 17 de outubro, polo que se nomea presidente do Consello da Cultura Galega a Carlos Casares Mouriño.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 18/10/1996

De conformidade co disposto no artigo 3.1º a) da Lei 8/1983, do 8 de xullo, do Consello da Cultura Galega, por proposta do conselleiro de Cultura e Comunicación Social, e logo da elección efectuada polo Consello da Cultura Galega en sesión ordinaria do 14 de outubro de 1996, e tra-la reunión do Consello da Xunta de Galicia do dezasete de outubro de mil novecentos noventa e seis,
Nomeo a Carlos Casares Mouriño, presidente do Consello da Cultura Galega.
Santiago de Compostela, dezasete de outubro de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
7507
ORDE do 1 de outubro de 1996 pola que se nomea un vocal da Mesa Provincial de Pontevedra de Control e Seguimento da Renda de Integración Social de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 17/10/1996

Os artigos 36 e 37 da Lei 9/1991, do 2 de outubro, de medidas básicas para a inserción social, en concordancia co artigo 80 do Decreto 374/1991, do 24 de outubro, polo que se desenvolve a Lei 9/1991, do 2 de outubro, dispoñen a constitución dunha mesa a nivel provincial en cada unha das provincias da Comunidade Autónoma, que actuará como órgano superior de control e seguimento da aplicación da renda de integración social de Galicia e que estará integrada, entre outros membros, por sete representantes das centrais sindicais máis representativas a nivel autonómico.
As normas de organización e funcionamento interno da Mesa Autonómica da Renda de Integración Social publicadas no Diario Oficial de Galicia do 23 de outubro de 1992, que rexerán tamén para as mesas provinciais, a teor do disposto no artigo 81.3º do Decreto 374/1991, do 24 de outubro, establecen no seu artigo 7.2º que os nomeamentos e substitucións de tódolos membros da mesa serán publicados no Diario Oficial de Galicia.
Na súa virtude no Diario Oficial de Galicia do 16 de xullo de 1992, faise público o nomeamento de vocais das mesas provinciais de Control e Seguimento da Renda de Integración Social de Galicia. Posteriormente, foi comunicada a esta consellería a proposta da comisión executiva da central sindical Comisións Obreiras de Galicia, acordando substituír a un dos seus actuais vocais titulares.
En consecuencia, en uso da facultade que me confire o artigo 38 da Lei 1/1983, do 22 de febreiro, reguladora da Xunta de Galicia e do seu presidente, reformada pola Lei 11/1988, do 20 de outubro,
DISPOÑO:
Artigo único.-Nomear, en representación da central sindical Comisións Obreiras de Galicia, a Isabel de Paz Villasenín vocal titular da Mesa Provincial de Pontevedra de Control e Seguimento da Renda de Integración Social de Galicia, en substitución de Florentino García Solla.
Santiago de Compostela, 1 de outubro de 1996.
José María Hernández Cochón
Conselleiro de Sanidade e Servicios Sociais
7373
ORDE do 7 de outubro de 1996 pola que se clasifican e se suprimen postos de traballo reservados a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/10/1996

Vista a solicitude e a documentación achegada polo concello de Viana do Bolo (Ourense) con data 26 de setembro de 1996, relativa á modificación da clasificación do posto de secretaría, actualmente de clase segunda, en secretaría de clase terceira, correspondente á subescala de secretaría-intervención.
Esta consellería de conformidade co establecido no artigo 159.1º do Real decreto lexislativo 781/1986, do 18 de abril, e nos artigos 2 e 9 do Real decreto 1732/1994, do 29 de xullo, e no uso das facultades que lle confire o artigo 13.2º 17 da Lei 4/1988, do 26 de maio, da función pública de Galicia,
DISPÓN:
Primeiro.-Modifica-la clasificación do posto de secretaría do Concello de Viana do Bolo, provincia de Ourense, quedando clasificado en clase terceira.
Segundo.-Suprimi-lo posto de intervención do devandito concello.
Contra a presente orde, que é definitiva en vía administrativa, poderase interpoñer recurso contencioso-administrativo no prazo de dous meses, contados a partir do día seguinte ó da súa publicación no DOG, ante a Sala do Contencioso-Administrativo do Tribunal Superior de Xustiza de Galicia, conforme o disposto no artigo 58 da Lei reguladora da xurisdicción contencioso-administrativa do 27 de decembro de 1956, logo de comunicarllo a esta
consellería segundo o previsto no artigo 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 7 de outubro de 1996.
Dositeo Rodríguez Rodríguez
Conselleiro da Presidencia e Administración Pública
5019
RESOLUCIÓN do 2 de outubro de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso administrativo 01/0001330/1996, interposto por María Elide Quintela Adán.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/10/1996

O 20 de setembro de 1996 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001330/1996, interposto por Mª Elide Quintela Adán, contra resolución do director xeral de Ordenación Educativa e Centros de 31-7-96 desestimando reclamación contra outra do delegado provincial da Consellería de Educación da Coruña, sobre aprobación definitiva relación funcionarios de dirección en centros públicos docentes.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprazanse para que poidan comparecer en autos
na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 2 de outubro de 1996.
Máximo García Serrano
Secretario xeral da Consellería de Educación e Ordenación Universitaria
7446
ORDE do 17 de setembro de 1996 pola que se autoriza o cambio de titularidade da escola de danza Degás de Ferrol.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/10/1996

Examinado o expediente incoado por Angelina Fernández Freijomil, titular da escola de danza Degás de Ferrol, en solicitude de cambio de titularidade do devandito centro.
Resultando que mediante escritura pública notarial de cambio de titularidade, outorgada ante o notario do Ilustre Colexio da Coruña Isidoro Calvo Vidal, Angelina Fernández Freijomil ten acordado con Paula de Castro Fernández o cambio de titularidade da escola de danza privada Degás, asumindo esta os dereitos e obrigas que dela se deriven.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a el os documentos esixidos e que a petición recibíu informe da Inspección de Educación.
Resultando que o referido centro está incluído no rexistro de escolas de música e danza.
Vistos o Real decreto 2377/1985, do 18 de decembro (BOE do 27), o Decreto 133/1995, do 10 de maio (DOG do 22), e demais disposicións complementarias.
Considerando que se cumpriron neste expediente tódolos requisitos esixidos pola normativa vixente nesta materia. Esta consellería,
DISPÓN:
Autoriza-lo cambio de titularidade da escola privada de danza Degás de Ferrol a favor de Paula de Castro Fernández, con tódolos dereitos e obrigas contraídos pola cesionista Angelina Fernández Freijomil, sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 17 de setembro de 1996.
Celso Currás Fernández
Conselleiro de Educación e Ordenación Universitaria
7328
CORRECCIÓN de erros.-Orde do 3 de setembro de 1996 pola que se aproba o Regulamento da Denominación de Orixe Ribeira Sacra e do seu Consello Regulador.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 17/10/1996

Advertidos erros na Orde do 3 de setembro de 1996, pola que se aproba o Regulamento da Denominación de Orixe Ribeira Sacra e do seu Consello Regulador (DOG nº 178, do 11 de setembro de 1996), cómpre face-las seguintes correccións:
-Disposicións derradeiras, parágrafo 1, liña 3, onde di: «dicta-las noras para o...», debe dicir: «dicta-las normas precisas para o...».
-Artigo 4, apartado d), parágrafo 4, onde di: «-Municipio de Sober: Rosende.», debe dicir: «-Municipio de Sober: Rosende e Anllo (Santo Estevo).».
-Artigo 4, apartado e), parágrafo 4, liña 2, onde di: «San Paio de Abeleda e Santa Tegra de Abeleda.», debe dicir: «San Paio de Abeleda, Santa Tegra de Abeleda e Tronceda.».
-Artigo 14.5, liña 2, onde di: «é voluntaria ó do mesmo...», debe dicir: «é voluntaria, do mesmo...».
-Artigo 14.5, liña 3, onde di: «... baixa nel; é necesario...», debe dicir: «... baixa nel; sendo necesario...».
-Artigo 45, apartado e), liña 1, onde di: «A indebida tenta,...», debe dicir: «A indebida tenza,...».
5290
RESOLUCIÓN do 25 de setembro de 1996, da Delegación Provincial da Coruña, pola que se dispón a inscrición no rexistro e a publicación no Diario Oficial de Galicia do complemento do convenio colectivo de industrias de carpintería e ebanistería.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/10/1996

Visto o expediente polo que se complementa o convenio colectivo provincial de industrias de carpintería e ebanistería que tivo entrada nesta delegación provincial o día 23 de setembro de 1996 subscrito en representación da parte económica pola Asociación Provincial de Empresarios de Carpintería e Ebanistería da Coruña e da parte social por UXT, e CC.OO. o día 11 de setembro de 1996, de conformidade co disposto no artigo 90 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial acorda:
Primeiro.-Ordena-la súa inscrición no libro rexistro de convenios colectivos de traballo desta delegación provincial, e notificacións ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no Diario Oficial de Galicia.
A Coruña, 25 de setembro de 1996.
Mª Reyes Carabel Pedreira
Delegada provincial da Coruña
Pola parte empresarial:
Cándido Hermida Campos
Antonio de Castro Goyanes
Ramón Caramés Seoane
Jesús Rey Barral
Pola parte social
Jesús Mª Calvo Romero (UGT)
Celestino Pérez Vázquez (UGT)
Juan Mª García Blanco (CC.OO.)
Santiago Huertas Pozumara (CC.OO.)
ACTA
Reunida a comisión mixta do convenio colectivo para a industria de carpintería e ebanistería, segundo o establecido no artigo 7 do citado convenio, sendo as dezaoito horas do día once de setembro de 1996, adóptase por unanimidade o seguinte acordo:
Que aínda que o artigo 3 do citado convenio se remite en canto a vixencia ó convenio sectorial da madeira de ámbito estatal, publicado no BOE do 20-5-1996, no ánimo da comisión negociadora estivo presente en todo momento retrotae-los efectos económicos do novo convenio ó 1-1-1996, data en que se extinguía a vixencia do convenio anterior.
Por todo isto e ante as dúbidas presentadas polos afectados polo convenio, esta comisión ratifícase na afirmación de que a vixencia económica do convenio se inicia o 1-1-1996 e se estenderá ata o 31-12-2000.
En proba de conformidade asinan esta acta os asistentes.
Nota: o convenio a que se refire o encabezamento afecta á provincia da Coruña.
7547
RESOLUCIÓN do 9 de outubro de 1996, da Dirección Xeral de Universidades e Investigación, pola que se fai pública a relación provisional de beneficiarios das accións de apoio económico ós estudiantes universitarios que se citan.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/10/1996

Rematado o proceso de selección dos beneficiarios das accións de apoio económico ós estudiantes universitarios, correspondentes ós anexos I, II, IV, V, VI e VII da Orde do 9 de maio de 1996 pola que se convocan as citadas accións, (DOG nº 100, do 22 de maio), procede, atendendo a proposta elaborada pola comisión avaliadora prevista no artigo 3 da devandita orde, facer pública a relación provisional de beneficiarios de conformidade coas respectivas bases.
En consecuencia, esta dirección xeral,
RESOLVE:
Primeiro.-Facer pública a relación provisional de beneficiarios das accións de apoio económico ós estudiantes universitarios convocadas pola Orde do 9 de maio de 1996, (DOG do 22 de maio), que a continuación se indica:
-Axudas a asociacións de estudiantes das universidades galegas,(anexo I).
-Axudas a estudiantes das universidades galegas para a realización de viaxes culturais de carácter pedagóxico,(anexo II).
-Axudas complementarias ás bolsas de carácter xeral de estudios universitarios convocadas polo MEC (curso 95/96), dirixidas a estudiantes con residencia en Galicia pero que realizan estudios de carácter oficial e validez nacional nas universidades públicas de fóra de Galicia, (anexo IV).
-Axudas de desprazamento para a realización de prácticas recoñecidas nos plans de estudios correspondentes ás titulacións autorizadas pola Xunta de Galicia nas universidades galegas, (anexo V).
-Financiamento de viaxes para estadías nalgún estado membro da U.E. co obxecto de coñece-la lingua dese país, (anexo VI).
-Axudas complementarias do programa de acción da U.E. de mobilidade de estudiantes (Sócrates-Erasmus), (anexo VII).
Segundo.-As ditas relacións provisionais estarán expostas nos taboleiros de anuncios da Consellería de Educación e Ordenación Universitaria, das súas delegacións provinciais, e dos vicerrectorados de estudiantes das tres universidades de Galicia.
Terceiro.-Contra esta resolución poderase formular reclamación no prazo de dez (10) días, contados desde o seguinte ó da publicación desta resolución no Diario Oficial de Galicia. A reclamación presentarase no rexistro xeral da Consellería de Educación e Ordenación Universitaria ou por calquera das formas previstas no artigo 38.4º da Lei 30/1992, de réxime xurídico das administracións públicas e do procedemento administrativo común.
Santiago de Compostela, 9 de outubro de 1996.
José Manuel Touriñán López
Director xeral de Universidades e Investigación
9607417
RESOLUCIÓN do 3 de outubro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 5435/1996, interposto por Nicolás Docampo Otero.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 17/10/1996

Para dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo 5435/1996, interposto por Nicolás Docampo Otero, contra desestimación presunta por silencio da Consellería de Política Territorial, Obras Públicas e Vivenda do recurso ordinario contra acordo da C.P.U. da Coruña, do 4-5-1995, que aprobou o texto refundido das normas subsidiarias de planeamento do municipio de Arteixo, esta consellería resolveu ordena-la remisión do expediente administrativo ó dito tribunal.
O que se notifica para coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 3 de outubro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
7374
RESOLUCIÓN do 3 de outubro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 5423/1996, interposto por Amalia Lafuente Varela.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 17/10/1996

Para dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo 5423/1996, interposto por Amalia Lafuente Varela, contra desestimación por silencio da Consellería de Política Territorial, Obras Públicas e Vivenda do recurso ordinario contra resolución da C.P.U. da Coruña, do 23-3-1995, de aprobación definitiva do proxecto das normas subsidiarias de planeamento do municipio de Arteixo, esta consellería resolveu ordena-la
remisión do expediente administrativo ó dito tribunal.
O que se notifica para coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 3 de outubro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
7505
CORRECCIÓN de erros.-Orde do 1 de outubro de 1996 pola que se convocan os cursos básico e medio de linguaxe administrativa galega para o cadro de persoal das corporacións locais.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/10/1996

Advertido erro na citada orde, publicada no Diario Oficial de Galicia nº 202, do 15 de outubro de 1996, cómpre face-la oportuna corrección:
Na páxina 9.112, no artigo 1.b) a continuación do parágrafo segundo, deberá engadirse o seguinte parágrafo, «Para acceder ó curso de linguaxe administrativa galega de nivel básico é requisito indispensable ter aprobado ou validado o curso de iniciación».
7443
RESOLUCIÓN do 10 de outubro de 1996 pola que se amplían os prazos de xustificación dos investimentos realizados ó abeiro de diversas ordes da Consellería de Industria e Comercio polas que se convocan axudas para 1996.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/10/1996

Resultando que pola Orde do 14 de maio de 1996 se convocan axudas a empresas que realicen investimentos, estudios e xestión de residuos industriais encamiñados a mellorar e controla-lo medio ambiente industrial, así como a empresas mineiras ou asociacións de empresas para o desenvolvemento de accións encamiñadas a diminuí-la deterioración que as actividades mineiras causan no medio ambiente (DOG nº 108, do 3-6-1996); pola Orde do 7 de xuño de 1996 convócanse axudas para a innovación tecnolóxica, investigación e desenvolvemento e calidade (DOG nº 125, do 26-6-1996);
e por Orde do 17 de xullo de 1996 convócanse axudas para a realización e mellora de infraestructuras que fomenten a competitividade empresarial nos polígonos industriais situados na Comunidade Autónoma galega (DOG nº 150, do 1-8-1996).
Resultando que, nas citadas disposicións establecese como requisito indispensable para o libramento da axuda, a presentación da documentación acreditativa do investimento realizado antes do día 31 de outubro de 1996, a excepción da Orde de 17 de xullo de 1996 que establece o prazo do 15 de novembro de 1996.
Resultando que, o elevado número de solicitudes presentadas motiva un dilatado proceso de avaliación dos proxectos e resolución dos respectivos expedientes, estímase necesario amplia-lo prazo de xustificación dos investimentos levados a cabo polos solicitantes.
Na súa virtude, en uso das atribucións que me foron conferidas,
RESOLVO:
Amplia-lo prazo para a execución e xustificación dos investimentos ou actuacións subvencionadas ó abeiro da orde da Consellería de Industria e Comercio do 14 de maio de 1996, Orde do 7 de xuño de 1996 e Orde do 17 de xullo de 1996, ata o 30 de novembro de 1996.
Santiago de Compostela, 10 de outubro de 1996.
Antonio Couceiro Méndez
Conselleiro de Industria e Comercio
96-7592